title: Odluka Vijeća (EU) 2018/404 od 13. ožujka 2018. o potpisivanju, u ime Unije, Sporazuma između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.

text:
               16.3.2018

               HR

               Službeni list Europske unije

               L 74/1

         ODLUKA VIJEĆA (EU) 2018/404
   od 13. ožujka 2018.
   o potpisivanju, u ime Unije, Sporazuma između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 515/2014 Europskog parlamenta i Vijeća (1) predviđeno je da zemlje pridružene provedbi, primjeni i razvoju schengenske pravne stečevine sudjeluju u instrumentu za financijsku potporu u području vanjskih granica i viza i da treba sklopiti sporazume o njihovim financijskim doprinosima te dodatnim pravilima nužnima za takvo sudjelovanje, uključujući odredbe kojima se osigurava zaštita financijskih interesa Unije i ovlast Revizorskog suda za provedbu revizija.

               (2)

               Vijeće je 14. srpnja 2014. ovlastilo Komisiju za otvaranje pregovora s Kraljevinom Norveškom, Republikom Islandom, Švicarskom Konfederacijom i Kneževinom Lihtenštajnom o sporazumu o načinima njihova sudjelovanja u Fondu za unutarnju sigurnost – granice i vize za razdoblje od 2014. do 2020. Pregovori sa Švicarskom Konfederacijom uspješno su zaključeni parafiranjem Sporazuma 21. travnja 2017.

               (3)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja daljnji razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (2); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               Sporazum bi trebalo potpisati u ime Unije, podložno njegovu kasnijem sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Švicarske Konfederacije o dodatnim pravilima u vezi s instrumentom za financijsku potporu u području vanjskih granica i viza u okviru Fonda za unutarnju sigurnost za razdoblje od 2014. do 2020. (4), podložno sklapanju navedenog sporazuma.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. ožujka 2018.

            Za Vijeće

            Predsjednik

         V. GORANOV

      (1)  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

      (2)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (4)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (ZVSP) 2018/458 od 19. ožujka 2018. o stavljanju izvan snage Zajedničkog stajališta 97/193/ZVSP o mjerama ograničavanja usmjerenim protiv osoba koje su počinile djela nasilja tijekom događaja u Mostaru 10. veljače 1997.

text:
               20.3.2018

               HR

               Službeni list Europske unije

               L 77/16

         ODLUKA VIJEĆA (ZVSP) 2018/458
   od 19. ožujka 2018.
   o stavljanju izvan snage Zajedničkog stajališta 97/193/ZVSP o mjerama ograničavanja usmjerenim protiv osoba koje su počinile djela nasilja tijekom događaja u Mostaru 10. veljače 1997.
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 17. ožujka 1997. donijelo Zajedničko stajalište 97/193/ZVSP (1).

               (2)

               Na temelju preispitivanja Zajedničkog stajališta 97/193/ZVSP mjere uvedene Zajedničkim stajalištem trebalo bi ukinuti.

               (3)

               Zajedničko stajalište 97/193/ZVSP trebalo bi stoga staviti izvan snage,

         DONIJELO JE OVU ODLUKU:
   Članak 1.
   Zajedničko stajalište 97/193/ZVSP stavlja se izvan snage.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 19. ožujka 2018.

            Za Vijeće

            Predsjednica

         F. MOGHERINI

      (1)  Zajedničko stajalište 97/193/ZVSP od 17. ožujka 1997. Vijeća na temelju članka J.2 Ugovora o Europskoj uniji o mjerama ograničavanja usmjerenim protiv osoba koje su počinile djela nasilja tijekom događaja u Mostaru 10. veljače 1997. (SL L 81, 21.3.1997., str.1).


title: Odluka Vijeća (ZVSP) 2018/459 od 19. ožujka 2018. o izmjeni Odluke Vijeća 2011/173/ZVSP o mjerama ograničavanja s obzirom na stanje u Bosni i Hercegovini

text:
               20.3.2018

               HR

               Službeni list Europske unije

               L 77/17

         ODLUKA VIJEĆA (ZVSP) 2018/459
   od 19. ožujka 2018.
   o izmjeni Odluke Vijeća 2011/173/ZVSP o mjerama ograničavanja s obzirom na stanje u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. ožujka 2011. donijelo Odluku 2011/173/ZVSP (1) o mjerama ograničavanja s obzirom na stanje u Bosni i Hercegovini.

               (2)

               Na temelju preispitivanja Odluke 2011/173/ZVSP te mjere ograničavanja trebalo bi produljiti do 31. ožujka 2019.

               (3)

               Odluku 2011/173/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. drugi stavak Odluke 2011/173/ZVSP zamjenjuje se sljedećim:

      „Ova Odluka primjenjuje se do 31. ožujka 2019.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 19. ožujka 2018.

            Za Vijeće

            Predsjednica

         F. MOGHERINI

      (1)  Odluka Vijeća 2011/173/ZVSP od 21. ožujka 2011. o mjerama ograničavanja s obzirom na stanje u Bosni i Hercegovini (SL L 76, 22.3.2011., str. 68.).


title: Odluka Komisije оd 14. ožujka 2018. o Instrumentu za izbjeglice u Turskoj o izmjeni Odluke Komisije C(2015) 9500 u pogledu doprinosa Instrumentu za izbjeglice u Turskoj

text:
               21.3.2018

               HR

               Službeni list Europske unije

               C 106/4

         ODLUKA KOMISIJE
   оd 14. ožujka 2018.
   o Instrumentu za izbjeglice u Turskoj o izmjeni Odluke Komisije C(2015) 9500 u pogledu doprinosa Instrumentu za izbjeglice u Turskoj
   (2018/C 106/05)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 210. stavak 2. i članak 214. stavak 6.,
   budući da:

               (1)

               U točki 6. Izjave EU-a i Turske od 18. ožujka 2016. („Izjava”) navodi se da će Unija mobilizirati sredstva za Instrument u iznosu od dodatnih 3 000 000 000 EUR do kraja 2018. nakon što se prvotno dodijeljenih 3 000 000 000 EUR u okviru Instrumenta za izbjeglice u Turskoj („Instrument”) u potpunosti iskoriste, te uz uvjet da se ispune relevantne obveze.

               (2)

               Predstavnici vlada država članica sastavili su 3. veljače 2016.„Zajednički dogovor kojim se uspostavlja okvir za upravljanje i uvjete Instrumenta za izbjeglice u Turskoj između država članica EU-a i Komisije” („Zajednički dogovor”).

               (3)

               Komisija napominje da je raspodjela doprinosa za prvi obrok bila 1 000 000 000 EUR iz proračuna Unije i 2 000 000 000 EUR iz država članica. Smatra da bi drugi obrok trebao slijediti istu raspodjelu za 2018. i 2019.

               (4)

               Postupno pružanje pomoći ovisi o kontinuiranoj provedbi dogovora između Europske unije i Republike Turske da pojačaju suradnju u potpori osobama pod privremenom zaštitom te u upravljanju migracijama u usklađenom nastojanju da se prevlada kriza.

               (5)

               Pojedinačni financijski doprinosi država članica trebali bi se uključiti u proračun Unije kao vanjski namjenski prihodi u skladu s člankom 21. stavkom 2. točkom (b) Uredbe (EU, Euratom) br. 966/2012 Europskog parlamenta i Vijeća (1). Države članice trebale bi dostaviti potvrde o doprinosima Komisiji, kao jedinoj odgovornoj za izvršenje proračuna Unije u skladu s člankom 317. Ugovora. Svaka potvrda o doprinosima izražena u eurima omogućuje Komisiji da stavi na raspolaganje odgovarajuća odobrena sredstva za preuzete obveze po primitku te potvrde, u skladu s člankom 7. stavkom 2. Delegirane uredbe Komisije (EU) br. 1268/2012 (2). Potvrde o pojedinačnim doprinosima temeljit će se na jedinstvenom predlošku koji se, prema potrebi, može prilagoditi posebnim potrebama.

               (6)

               Odluke koje se odnose na pružanje humanitarne pomoći provodit će se u skladu s Uredbom Vijeća (EZ) br. 1257/96 (3) i u skladu s načelima utvrđenima u Europskom konsenzusu o humanitarnoj pomoći (4).

               (7)

               Zbog gore navedenih razloga potrebno je izmijeniti Odluku Komisije C(2015) 9500,

         ODLUČILA JE:
   Članak 1.
   Odluka Komisije C(2015) 9500 mijenja se kako slijedi:

               1.

               Članak 1. zamjenjuje se sljedećim:
               „Ovom se Odlukom uspostavlja koordinacijski mehanizam – Instrument za izbjeglice u Turskoj („Instrument”) – za pomoć Turskoj u ispunjavanju prijekih humanitarnih i razvojnih potreba izbjeglica i osoba koje ispunjavaju uvjete za supsidijarnu zaštitu te njihovih zajednica domaćina te potporu nacionalnim i lokalnim nadležnim tijelima u upravljanju i suočavanju s posljedicama priljeva izbjeglica i osoba koje ispunjavaju uvjete za supsidijarnu zaštitu.”;

               2.

               U članku 2. stavak 2. zamjenjuje se sljedećim:
               „Posebni cilj Instrumenta je povećanje učinkovitosti i komplementarnosti potpore izbjeglicama i osobama koje ispunjavanju uvjete za supsidijarnu zaštitu te njihovim zajednicama domaćinima, nacionalnim i lokalnim nadležnim tijelima u upravljanju i suočavanju s posljedicama priljeva izbjeglica i osoba koje ispunjavaju uvjete za supsidijarnu zaštitu.”

               3.

               U članku 4. stavci 1. i 2. zamjenjuju se sljedećim:

                           „1.

                           Instrumentom će se koordinirati iznos od 3 000 000 000 EUR za razdoblje 2016. – 2017. i dodatni iznos od 3 000 000 000 EUR za razdoblje 2018. – 2019.

                              Doprinos iz proračuna EU-a

                           2.

                           Od ukupnih iznosa od 3 000 000 000 EUR za razdoblje 2016. – 2017. te za razdoblje 2018. – 2019., 1 000 000 000 EUR izdvojit će se iz proračuna EU-a, podložno naknadnim pojedinačnim odlukama o financiranju u skladu s člankom 84. stavkom 2. Uredbe (EU, Euratom) br. 966/2012 i u skladu s financijskim pravilima i zahtjevima odgovarajućeg temeljnog akta.”

               4.

               U članku 4. dodaje se sljedeći stavak:

                           „4.

                           Države članice osigurat će iznos od 2 000 000 000 EUR za razdoblje 2018. – 2019. u skladu s raspodjelom doprinosa prema ključu bruto nacionalnog dohotka (BND) [koji se temelji na proračunu Europske unije za 2018.].”

               5.

               U članku 5. stavku 1. točka iv. zamjenjuje se sljedećim:

                           „(iv)

                           nadzire doprinose država članica prema rasporedu doprinosa iz potvrde o doprinosima svake države članice.”;

               6.

               U članku 8. stavak 3. zamjenjuje se sljedećim:
               „Komisija, uz potpunu koordinaciju s državama članicama, provodi evaluaciju prvog obroka Instrumenta do 31. prosinca 2021. te drugog obroka najkasnije do 31. prosinca 2023.”

               7.

               U članku 9. stavak 1. zamjenjuje se sljedećim:

                           „1.

                           Ovaj Instrument se uspostavlja od 1. siječnja 2016. za financijske doprinose iz proračunskih godina 2016. i 2017. te za financijske doprinose iz proračunskih godina 2018. i 2019. Njime će se upravljati na temelju doprinosa država članica i vremenskog rasporeda tih doprinosa, koji se dostavljaju Komisiji i koje ona potvrđuje.”

         Članak 2.
   1.   Ova Odluka stupa na snagu na dan donošenja.
   2.   Objavljuje se u Službenom listu.

      Sastavljeno u Bruxellesu 14. ožujka 2018.

            Za Komisiju

         Johannes HAHN

            Član Komisije

      (1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 (SL L 298, 26.10.2012., str. 1.).

      (2)  SL L 362, 31.12.2012., str. 1.

      (3)  Uredba Vijeća (EZ) br. 1257/96 od 20. lipnja 1996. o humanitarnoj pomoći (SL L 163, 2.7.1996., str. 1.).

      (4)  Zajednička izjava Vijeća i predstavnika vlada država članica koji su se sastali u okviru Vijeća, Europskog parlamenta i Europske Komisije „Europski konsenzus o humanitarnoj pomoći” (SL C 25, 30.1.2008., str. 1.)

      OBRAZLOŽENJE
      Donošenje Odluke Komisije o Instrumentu za izbjeglice u Turskoj o izmjeni Odluke Komisije C(2015) 9500 u pogledu doprinosa Instrumentu za izbjeglice u Turskoj
      Instrument za izbjeglice u Turskoj uspostavljen je 2015. kao snažan dokaz spremnosti EU-a za pomoć izbjeglicama u Turskoj. Objedinjuje humanitarnu i nehumanitarnu pomoć Turskoj u njezinim naporima u prihvatu izbjeglica. Prvi obrok financiranja u okviru Instrumenta iznosio je 3 milijarde EUR za 2016. i 2017.
      Mobilizacija prvog obroka Instrumenta za izbjeglice u Turskoj bila je uspješna. Za punu operativnu omotnicu u iznosu od tri milijarde EUR provedeno je programiranje, preuzete su obveze te su sredstva ugovorena u roku od 21 mjeseca od potpisivanja Izjave EU-a i Turske u ožujku 2016. Drugo godišnje izvješće o Instrumentu (1) uključuje detaljne informacije o postignućima i provedbi ukupno 72 projekta. U izvješću se potvrđuju konkretni rezultati. To uključuje pružanje mjesečne potpore dohotku za gotovo 1,2 milijuna najranjivijih izbjeglica mjesečnim prijenosom novčanih sredstava u okviru Mreže za hitnu socijalnu pomoć; pružanje tečajeva turskog jezika 312 000 djece izbjeglica i obrazovnih materijala za 500 000 učenika te savjetovanja u okviru primarne zdravstvene skrbi za gotovo 764 000 izbjeglica i cijepljenje više od 217 000 dojenčadi sirijskih izbjeglica. Upravljanje Instrumentom omogućilo je i partnerski pristup između EU-a i država članica jer zajedničko upravljanje ne bi bilo moguće kad bi jedini izvor financiranja bio proračun EU-a.
      EU ima snažan interes za nastavak suradnje koja dokazano dobro funkcionira. Ova Odluka Komisije stoga je pripremljena kako bi se osigurao nastavak važnog rada u okviru Instrumenta, kao što je navedeno u Izjavi EU-a i Turske.
      Izjavom EU-a i Turske potvrđeno je da će EU do kraja 2018. mobilizirati dodatne tri milijarde EUR za Instrument ako se ispune relevantni uvjeti. Stoga je potrebno donijeti odluku o dodatnom financiranju kako bi se osigurali nastavak provedbe projekata u okviru Instrumenta te neprekinuta potpora izbjeglicama. Zbog toga je Komisija donijela odluku o drugoj dodjeli 3 milijarde EUR za Instrument za izbjeglice u Turskoj. Proračun koji je u okviru Instrumenta mobiliziran za 2016. i 2017. sastojao se od milijardu EUR iz proračuna EU-a i dvije milijarde EUR doprinosa država članica kao vanjskih namjenskih prihoda. Predloženo je da se taj aranžman primijeni i za 2018. i 2019. Tom se raspodjelom osigurava da u proračunu EU-a ostanu dostatna sredstva za reagiranje u hitnim situacijama i neočekivanim krizama do kraja tekućeg višegodišnjeg financijskog okvira, osobito u području migracija.
      Mobilizacija doprinosa država članica Instrumentu za 2016. i 2017. uslijedila je nakon Zajedničkog dogovora Komisije i predstavnika vlada 28 država članica o uspostavi okvira za upravljanje i uvjete Instrumenta za izbjeglice u Turskoj. (2) Upravljačka struktura Instrumenta, čiji je glavni dio odbor, u kojem glasuju predstavnici svih država članica, a Turska sudjeluje u savjetodavnom svojstvu, pokazala se vrlo učinkovitom. Da se drugi obrok financira samo iz proračuna EU-a, primjenjivala bi se uobičajena pravila EU-a i države članice bile bi isključene iz upravljanja Instrumentom. Komisija poziva države članice da primijene sličan aranžman za 2018. i 2019., pri čemu će se pojedinačni doprinosi država članica uključiti u proračun Unije kao vanjski namjenski prihodi, kao što je bio slučaj s prvim obrokom.

         (1)  Komunikacija Komisije COM(2018)91 od 13. ožujka 2018.

         (2)  Zajednički dogovor kojim se uspostavlja okvir za upravljanje i uvjete Instrumenta za izbjeglice u Turskoj između Komisije i predstavnika vlada 28 država članica EU-a od 5. veljače 2016.


               21.3.2018

               HR

               Službeni list Europske unije

               C 106/7

         Odluka Tijela za europske političke stranke i europske političke zaklade
   od 13. studenoga 2017.
   o neregistriranju Identités & traditions européennes
   (Vjerodostojan je samo tekst na engleskom jeziku)
   (2018/C 106/06)
   TIJELO ZA EUROPSKE POLITIČKE STRANKE I EUROPSKE POLITIČKE ZAKLADE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 9.,
   uzimajući u obzir podnesak zaprimljen od Identités & traditions européennes ASBL,
   budući da:

               (1)

               Tijelo za europske političke stranke i europske političke zaklade („Tijelo”) primilo je 28. rujna 2017. podnesak od Identités & traditions européennes ASBL („ITE”) za registraciju europske političke zaklade („podnesak”).

               (2)

               Podnesku je priloženo pismo koje su potpisali predsjednik ITE-a i predsjednik Alliance européenne des mouvements nationaux („AEMN”), udruge kojoj je ITE službeno pridružen u skladu s člankom 16. svojeg statuta.

               (3)

               Tijelo je ITE-u 4. listopada 2017. poslalo preliminarnu procjenu u kojoj je preliminarno utvrdilo da je podnesak, ne dovodeći u pitanje čini li on zahtjev u skladu s uvjetima iz Uredbe (EU, Euratom) br. 1141/2014, bio nedopušten ili, alternativno, njime nije ispunjen najmanje jedan od uvjeta utvrđenih u članku 3. stavku 2. Uredbe (EU, Euratom) br. 1141/2014.

               (4)

               Tijelo je pozvalo ITE da do petka 20. listopada 2017. podnese pisane primjedbe koje želi podnijeti.

               (5)

               ITE nije iskoristio tu priliku i do danas nije podnio nikakve primjedbe.

               (6)

               Tijelo je procijenilo dopuštenost i utemeljenost podneska ne dovodeći u pitanje čini li on zahtjev u skladu s uvjetima iz Uredbe (EU, Euratom) br. 1141/2014.

               (7)

               Tijelo smatra da, čak i ako bi se smatrao zahtjevom u skladu s uvjetima iz Uredbe (EU, Euratom) br. 1141/2014, podnesak ne bi bio dopušten jer se u skladu s člankom 8. stavkom 1. te Uredbe zahtjev za registraciju europske političke zaklade može podnijeti samo preko europske političke stranke kojoj je ta zaklada formalno pridružena.

               (8)

               ITE je formalno pridružen AEMN-u koji nije europska politička stranka registrirana u skladu s uvjetima i postupcima utvrđenima u Uredbi (EU, Euratom) br. 1141/2014.

               (9)

               Stoga podnesak nije u skladu s formalnim zahtjevima utvrđenima u članku 8. stavku 1. Uredbe (EU, Euratom) br. 1141/2014.

               (10)

               Osim toga Tijelo smatra da, čak i ako bi se smatrao zahtjevom dopuštenim u skladu s uvjetima iz Uredbe (EU, Euratom) br. 1141/2014, podnesak ne bi zadovoljio uvjet utemeljenosti jer u skladu s člankom 3. stavkom 2. točkom (a) te Uredbe registracija ovisi o tome da podnositelj zahtjeva bude pridružen europskoj političkoj stranci registriranoj u skladu s uvjetima i postupcima utvrđenima ovom Uredbom.

               (11)

               Kako je navedeno u uvodnoj izjavi 8., AEMN nije europska politička stranka registrirana u skladu s uvjetima i postupcima utvrđenima u Uredbi (EU, Euratom) br. 1141/2014.

               (12)

               Podnesak stoga ne ispunjava jedan od uvjeta utvrđenih u članku 3. stavku 2. Uredbe (EU, Euratom) br. 1141/2014, a posebno uvjet iz točke (a) članka 3. stavka 2. te Uredbe,

         DONIJELO JE OVU ODLUKU:
   Članak 1.
   Podnesak koji je podnio Identités & traditions européennes za registraciju europske političke zaklade ovime se odbacuje.
   Članak 2.
   Ova Odluka proizvodi učinke od dana priopćenja.
   Članak 3.
   Ova je Odluka upućena

               Identités & traditions européennes

               Rue des Alliés 15

               6044 Roux (Charleroi)

               BELGIQUE/BELGIË

      Sastavljeno u Bruxellesu 13. studenog 2017.

            Uime Tijela za europske političke stranke i europske političke zaklade

            Direktor

         M. ADAM

      (1)  SL L 317, 4.11.2014., str. 1.


title: Odluka Vijeća (ZVSP) 2018/466 od 21. ožujka 2018. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu

text:
               21.3.2018

               HR

               Službeni list Europske unije

               LI 78/3

         ODLUKA VIJEĆA (ZVSP) 2018/466
   od 21. ožujka 2018.
   o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. ožujka 2011. donijelo Odluku 2011/172/ZVSP (1) o mjerama ograničavanja protiv određenih osoba, subjekata i tijela s obzirom na stanje u Egiptu.

               (2)

               Na temelju preispitivanja Odluke 2011/172/ZVSP mjere ograničavanja trebalo bi produljiti do 22. ožujka 2019.

               (3)

               Potrebno je izmijeniti obrazloženja za četiri osobe uvrštene na popis iz Priloga Odluci 2011/172/ZVSP.

               (4)

               Šest osoba trebalo bi brisati s popisa fizičkih i pravnih osoba, subjekata i tijela iz Priloga Odluci 2011/172/ZVSP.

               (5)

               Odluku 2011/172/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2011/172/ZVSP mijenja se kako slijedi:

               1.

               u članku 5. drugi stavak zamjenjuje se sljedećim:
               „Ova Odluka primjenjuje se do 22. ožujka 2019.”;

               2.

               Prilog se mijenja kako je navedeno u Prilogu ovoj Odluci.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 21. ožujka 2018.

            Za Vijeće

            Predsjednica

         E. ZAHARIEVA

      (1)  Odluka Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu (SL L 76, 22.3.2011., str. 63.).

      PRILOG

                  1.

                  U Prilogu Odluci 2011/172/ZVSP unosi koji se odnose na niže navedene osobe zamjenjuju se sljedećim unosima:

                              Ime (i bilo kakav alias)

                              Identifikacijski podaci

                              Razlozi za uvrštenje

                              2.

                              „Suzanne Saleh Thabet

                              Supruga Mohameda Hosnija Elsayeda Mubaraka, bivšeg predsjednika Arapske Republike Egipta.
                              Datum rođenja: 28.2.1941.
                              Žena

                              Povezana s Mohamedom Hosnijem Esayedom Mubarakom, protiv kojeg su egipatska tijela na temelju Konvencije Ujedinjenih naroda protiv korupcije pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava.

                              4.

                              Heidy Mahmoud Magdy Hussein Rasekh

                              Supruga Alaaja Mohameda Elsayeda Mubaraka, sina bivšeg predsjednika Arapske Republike Egipta
                              Datum rođenja: 5.10.1971.
                              Žena

                              Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava i koja je povezana s Alaajem Mohamedom Hosnijem Esayedom Mubarakom

                              6.

                              Khadiga Mahmoud El Gammal

                              Supruga Gamala Mahameda Hosnija Elsayeda Mubaraka, sina bivšeg predsjednika Arapske Republike Egipta
                              Datum rođenja: 13.10.1982.
                              Žena

                              Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava i koja je povezana s Gamalom Mohamedom Hosnijem Esayedom Mubarakom

                              19.

                              Elham Sayed Salem Sharshar

                              Supruga Habiba Ibrahima Eladlija
                              Datum rođenja: 23.1.1963.
                              Žena

                              Osoba protiv koje je na temelju Konvencije Ujedinjenih naroda protiv korupcije pokrenut sudski postupak zbog nezakonitog prisvajanje državnih sredstava i koja je povezana s Habibom Ibrahimom Eladlijem.”

                  2.

                  U Prilogu Odluci 2011/172/ZVSP unosi koji se odnose na niže navedene osobe brišu se:

                              7.

                              Ahmed Abdelaziz Ezz,

                              8.

                              Abla Mohamed Fawzi Ali Ahmed Salama,

                              9.

                              Khadiga Ahmed Ahmed Kamel Yassin,

                              10.

                              Shahinaz Abdel Aziz Abdel Wahab Al Naggar,

                              11.

                              Ahmed Alaeldin Amin Abdemaksoud Elmaghraby,

                              12.

                              Naglaa Abdallah El Gazaerly.


title: Odluka Vijeća (EU, Euratom) 2018/472 od 19. ožujka 2018. o imenovanju člana Revizorskog suda

text:
               22.3.2018

               HR

               Službeni list Europske unije

               L 79/23

         ODLUKA VIJEĆA (EU, Euratom) 2018/472
   od 19. ožujka 2018.
   o imenovanju člana Revizorskog suda
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 286. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog Kraljevine Belgije,
   uzimajući u obzir mišljenje Europskog parlamenta (1),
   budući da:

               (1)

               Mandat g. Karela PINXTENA kao člana Revizorskog suda istekao je 28. veljače 2018.

               (2)

               Stoga bi trebalo imenovati novog člana Revizorskog suda,

         DONIJELO JE OVU ODLUKU:
   Članak 1.
   Gđa Annemie TURTELBOOM imenuje se članicom Revizorskog suda za razdoblje od 1. svibnja 2018. do 30. travnja 2024.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. ožujka 2018.

            Za Vijeće

            Predsjednik

         R. PORODZANOV

      (1)  Mišljenje od 1. ožujka 2018. (još nije objavljeno u Službenom listu).


title: Odluka Vijeća (EU) 2018/467 od 25. rujna 2017. o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA)

text:
               22.3.2018

               HR

               Službeni list Europske unije

               L 79/1

         ODLUKA VIJEĆA (EU) 2018/467
   od 25. rujna 2017.
   o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Odlukom (EU) 2017/1324 Europskog parlamenta i Vijeća (1) predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)

               Cilj je PRIMA-e provedba zajedničkog programa za izgradnju istraživačkih i inovacijskih kapaciteta te razvoj znanja i zajedničkih inovativnih rješenja za poljoprivredno-prehrambene sustave, ne bi li oni postali održivima, te za integriranu opskrbu i upravljanje vodom na mediteranskom području, ne bi li ti sustavi i ta opskrba i upravljanje postali otporniji na klimu, učinkovitiji, isplativiji te okolišno i socijalno održivi, te radi doprinosa rješavanju pitanja nestašice vode, sigurnosti opskrbe hranom, prehrane, zdravlja, blagostanja i migracija od njihova izvora.

               (3)

               PRIMA-u će zajednički poduzimati niz država članica i trećih zemalja („države sudionice”) pod istim uvjetima te uz visoku razinu predanosti znanstvenoj, upravljačkoj i financijskoj integraciji.

               (4)

               Libanonska Republika („Libanon”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima programu Obzor 2020. – Okvirni program za istraživanja i inovacije (2014.–2020.) koje sudjeluju u PRIMA-i.

               (5)

               U skladu s člankom 1. stavkom 2. Odluke (EU) 2017/1324 Libanon postaje država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim se utvrđuju uvjeti za sudjelovanje Libanona u PRIMA-i.

               (6)

               Vijeće je 30. svibnja 2017. ovlastilo Komisiju da u ime Unije otvori pregovore s Libanonom o Sporazumu o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA), podložno donošenju Odluke (EU) 2017/1324. Pregovori su uspješno dovršeni.

               (7)

               Sporazum bi trebalo potpisati.

               (8)

               Kako bi se omogućilo sudjelovanje Libanona u PRIMA-i od njezina početka, Sporazum bi trebalo privremeno primjenjivati, do završetka postupaka potrebnih za njegovo stupanje na snagu,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o znanstvenoj i tehnološkoj suradnji između Europske unije i Libanonske Republike kojim se utvrđuju uvjeti za sudjelovanje Libanonske Republike u Partnerstvu za istraživanja i inovacije na mediteranskom području (PRIMA), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Sporazum se privremeno primjenjuje, od njegova potpisivanja, do završetka postupaka potrebnih za njegovo stupanje na snagu.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 25. rujna 2017.

            Za Vijeće

            Predsjednik

         M. MAASIKAS

      (1)  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).


title: Odluka Vijeća (EU) 2018/473 od 19. ožujka 2018. o imenovanju člana Odbora regija, kojeg je predložila Savezna Republika Njemačka

text:
               22.3.2018

               HR

               Službeni list Europske unije

               L 79/24

         ODLUKA VIJEĆA (EU) 2018/473
   od 19. ožujka 2018.
   o imenovanju člana Odbora regija, kojeg je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata Hans-Josefa VOGELA,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

               —

               dr. Eckhard RUTHEMEYER, Bürgermeister der Stadt Soest.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. ožujka 2018.

            Za Vijeće

            Predsjednik

         R. PORODZANOV

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća od 19. ožujka 2018. o novom sastavu Upravnog odbora Europskog centra za razvoj strukovnog osposobljavanja

text:
               22.3.2018

               HR

               Službeni list Europske unije

               C 107/3

         ODLUKA VIJEĆA
   od 19. ožujka 2018.
   o novom sastavu Upravnog odbora Europskog centra za razvoj strukovnog osposobljavanja
   (2018/C 107/03)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je predložila rumunjska vlada,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove Upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               (2)

               Mjesto člana u Upravnom odboru Centra u kategoriji predstavnikâ vlada za Rumunjsku postalo je slobodno ostavkom gđe Gabriel PETRE.

               (3)

               Članovi Upravnog odbora navedenog centra trebali bi biti imenovani do kraja tekućeg mandata koji istječe 17. rujna 2018.,

         DONIJELO JE OVU ODLUKU:
   Članak 1.
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI VLADA:

               RUMUNJSKA

               gđa Felicia Ioana SĂNDULESCU

         Članak 2.
   Ova se Odluka u informativne svrhe objavljuje u Službenom listu Europske unije.

      Sastavljeno u Bruxellesu 19. ožujka 2018.

            Za Vijeće

            Predsjednik

         R. PORODZANOV

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


title: Odluka Komisije (EU) 2018/479 оd 20. ožujka 2018. o dugoročnom nacionalnom programu potpora za poljoprivredu u sjevernim regijama Švedske (priopćeno pod brojem dokumenta C(2018) 1622)

text:
               22.3.2018

               HR

               Službeni list Europske unije

               L 79/55

         ODLUKA KOMISIJE (EU) 2018/479
   оd 20. ožujka 2018.
   o dugoročnom nacionalnom programu potpora za poljoprivredu u sjevernim regijama Švedske

         (priopćeno pod brojem dokumenta C(2018) 1622)

   (Vjerodostojan je samo tekst na švedskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Akt o pristupanju Europskoj uniji Austrije, Finske i Švedske, a posebno njegov članak 142.,
   budući da:

               (1)

               Komisija je Odlukom 96/228/EZ (1) odobrila dugoročni nacionalni program potpora za poljoprivredu u sjevernim regijama Švedske („Program nordijskih potpora”) kako ga je prijavila Švedska na temelju članka 143. Akta o pristupanju s ciljem dobivanja odobrenja prema članku 142. Akta o pristupanju. Odluku 96/228/EZ zamijenila je Odluka Komisije C(2010) 6050 (2). Ta je odluka zadnje izmijenjena Provedbenom odlukom Komisije C(2015) 6592 (3).

               (2)

               Švedska je u dopisu od 17. studenoga 2017. predložila da Komisija izmijeni Odluku C(2010) 6050 kako bi se pojednostavnilo upravljanje programom i uzelo u obzir promjene zajedničke poljoprivredne politike i gospodarska kretanja u poljoprivredi u sjevernim regijama Švedske. Švedska je 6. prosinca 2017. Komisiji dostavila dodatne informacije o tom prijedlogu.

               (3)

               S obzirom na izmjene Odluke C(2010) 6050 koje su uslijedile i na broj prethodnih izmjena, potrebno je tu odluku zamijeniti novom odlukom.

               (4)

               Cilj dugoročnih državnih potpora iz članka 142. Akta o pristupanju jest osigurati očuvanje poljoprivredne djelatnosti u sjevernim regijama kako ih je utvrdila Komisija.

               (5)

               Uzimajući u obzir čimbenike iz članka 142. stavaka 1. i 2. Akta o pristupanju potrebno je navesti upravne jedinice, razvrstane po podregijama, koje se nalaze sjeverno od 62. paralele ili s njom graniče, u kojima vladaju slični klimatski uvjeti koji osobito otežavaju poljoprivrednu djelatnost. Gustoća naseljenosti u tim podregijama iznosi 10 stanovnika po kvadratnom kilometru ili manje. Smatra se da korištena poljoprivredna površina (KPP) iznosi 10 % ili manje ukupne površine općine, a da je 20 % ili manje KPP-a zasađeno ratarskim usjevima namijenjenima prehrani ljudi. U ta bi područja trebalo uključiti i podregije okružene drugima (enklave), čak i ako ne ispunjavaju iste kriterije.

               (6)

               Kako bi se olakšalo upravljanje programom i uskladilo ga s potporom na temelju Uredbe (EU) br. 1305/2013 Europskog parlamenta i Vijeća (4), u područja koja primaju potporu na temelju ove Odluke trebalo bi uključiti iste lokalne jedinice kao što su one u području određenom u okviru članka 32. stavka 2. drugog podstavka Uredbe (EU) br. 1305/2013 u Programu ruralnog razvoja.

               (7)

               Referentno razdoblje u odnosu na koje će se razmatrati razvoj poljoprivredne proizvodnje i razina ukupne potpore na temelju dostupne nacionalne statistike i s ciljem osiguravanja ujednačene primjene u svim sektorima proizvodnje trebala bi biti godina 1993.

               (8)

               U skladu s člankom 142. Akta o pristupanju ukupan iznos odobrenih potpora trebao bi biti dostatan za očuvanje poljoprivredne djelatnosti u sjevernim regijama Švedske, ali ne smije dovesti do toga da ukupan iznos potpora premaši razinu potpora iz pretpristupnog referentnog razdoblja koje treba utvrditi. Kako bi se u skladu s člankom 142. Akta o pristupanju odobrila odgovarajuća razina potpore s obzirom na sadašnje proizvodne troškove, ali koja neće premašiti razinu potpore iz utvrđenog pretpristupnog referentnog razdoblja, pri utvrđivanju najveće dopuštene razine potpore na temelju tog članka potrebno je uzeti u obzir kretanje indeksa potrošačkih cijena od 1993. do 2017. u Švedskoj.

               (9)

               Stoga bi, na temelju podataka iz 2017. i uzimajući u obzir petogodišnja razdoblja izvješćivanja iz članka 143. stavka 2. Akta o pristupanju, najveći dopušteni godišnji iznos potpore trebalo utvrditi na 422,92 milijuna SEK, izračunato kao prosjek tijekom petogodišnjeg razdoblja od 1. siječnja 2018. do 31. prosinca 2022.

               (10)

               Kako bi se pojednostavnio program nordijskih potpora i Švedskoj omogućila fleksibilnost u usmjeravanju potpore u različite proizvodne sektore, trebalo bi utvrditi jedinstveni najveći dopušteni prosječni godišnji iznos potpore za ukupnu potporu, uključujući poseban najveći dopušteni iznos potpore za proizvodnju i prijevoz kravljeg mlijeka s ciljem osiguranja ravnomjerne raspodjele potpore.

               (11)

               Potpora bi se trebala dodjeljivati jedanput godišnje na osnovi čimbenika proizvodnje (uvjetnih grla ili hektara), osim za kravlje mlijeko, gdje bi se trebala dodjeljivati na osnovi jedinica proizvodnje (kilogrami) u okviru ukupnih ograničenja utvrđenih ovom Odlukom.

               (12)

               Kako bi se omogućila brza reakcija na promjenjivost cijena poljoprivrednih proizvoda i očuvala poljoprivredna djelatnost u sjevernim regijama Švedske, potrebno je Švedskoj dopustiti da za svaku kalendarsku godinu utvrdi iznos potpore po sektoru u pojedinoj kategoriji i po jedinici proizvodnje.

               (13)

               Švedska bi trebala raditi razliku među potporama u svojim sjevernim regijama te godišnje iznose potpora utvrditi u skladu s težinom prirodnih ograničenja i ostalim objektivnim, transparentnim i utemeljenim kriterijima povezanima s ciljevima utvrđenima u članku 142. stavku 3. trećem podstavku Akta o pristupanju. Ti su ciljevi očuvanje tradicionalne primarne proizvodnje i prerade posebno prilagođene klimatskim uvjetima predmetnih regija, poboljšanje struktura za proizvodnju, stavljanje na tržište i preradu poljoprivrednih proizvoda, olakšavanje odlaganja tih proizvoda te osiguravanje zaštite okoliša i očuvanje ruralnog krajolika.

               (14)

               Potpora bi se trebala isplaćivati jedanput godišnje na osnovi stvarnog broja prihvatljivih čimbenika proizvodnje. Švedskoj bi ipak trebalo dopustiti da potpore za kravlje mlijeko, kokoši nesilice i svinje za klanje te za prijevoz kravljeg mlijeka isplaćuje u mjesečnim obrocima. Potpora za kravlje mlijeko bazirat će se na stvarnoj proizvodnji kako bi se osigurao nastavak proizvodnje.

               (15)

               Isplaćivanje prekomjernih potpora proizvođačima trebalo bi izbjeći povratom neopravdanih plaćanja bez odlaganja, a najkasnije do 1. lipnja sljedeće godine.

               (16)

               Kako je predviđeno u članku 142. stavku 2. Akta o pristupanju, potpore dodijeljene na temelju ove Odluke ne bi trebale uzrokovati povećanje ukupne proizvodnje iznad tradicionalne razine proizvodnje na području obuhvaćenom programom nordijskih potpora.

               (17)

               Stoga je potrebno utvrditi najveći dopušteni godišnji broj prihvatljivih čimbenika proizvodnje za svaku kategoriju potpore i najveći prihvatljivi godišnji obujam proizvodnje kravljeg mlijeka, i to na razini koja je jednaka ili niža od razine iz referentnih razdoblja.

               (18)

               Kako bi se poštovao petogodišnji prosjek, ako u određenoj godini broj čimbenika proizvodnje u pojedinoj kategoriji ili obujam proizvodnje kravljeg mlijeka premašuje najveću dopuštenu razinu, u kalendarskim godinama nakon godine u kojoj je premašena najveća dopuštena razina trebalo bi smanjiti broj prihvatljivih čimbenika proizvodnje ili količinu kravljeg mlijeka za odgovarajući broj čimbenika proizvodnje, osim potpora za prijevoz kravljeg mlijeka, kokoši nesilica i svinja za klanje te za kravlje mlijeko. Za njih se prihvatljiva količina može smanjiti za količinu koja odgovara višku utvrđenom u zadnjem mjesecu godine u kojoj je premašena najveća dopuštena razina.

               (19)

               U skladu s člankom 143. stavkom 2. Akta o pristupanju Švedska je Komisiji dužna dostaviti informacije o provedbi i učincima potpore. Kako bi se bolje procijenili dugoročni učinci potpora i kako bi se razine potpora utvrdile kao petogodišnji prosjeci, potrebno je svakih pet godina izraditi izvješće o socioekonomskim učincima potpora i dostavljati godišnja izvješća s financijskim informacijama i drugim informacijama o provedbi potrebnima da bi se osiguralo da uvjeti iz ove Odluke budu ispunjeni.

               (20)

               Potrebno je navesti pravila koja se odnose na izmjene programa koje je uvela Komisija ili predložila Švedska kako bi se zaštitila legitimna očekivanja korisnika potpore i osigurao nastavak programa te djelotvorno ispunjavali ciljevi iz članka 142. Akta o pristupanju.

               (21)

               Švedska treba osigurati da se u odnosu na korisnike potpora poduzmu odgovarajuće mjere kontrole. Kako bi se osigurala djelotvornost tih mjera i transparentnost u provedbi programa nordijskih potpora, te bi mjere kontrole trebale biti što usklađenije s mjerama koje se provode u okviru zajedničke poljoprivredne politike.

               (22)

               Kako bi se ostvario cilj očuvanja proizvodnje, kako je navedeno u članku 142. Akta o pristupanju, i kako bi se olakšalo upravljanje potporama, ova bi se Odluka trebala primjenjivati od 1. siječnja 2018.

               (23)

               Stoga bi Odluku C(2010) 6050 trebalo staviti izvan snage s učinkom od 1. siječnja 2018. Na temelju članka 142. Akta o pristupanju potrebno je predvidjeti prijelazne mjere povezane s izvješćivanjem o potporama isplaćenim 2017. na temelju Odluke C(2010) 6050,

         DONIJELA JE OVU ODLUKU:
   Članak 1.
   Odobrene potpore
   1.   Švedskoj se od 1. siječnja 2018. do 31. prosinca 2022. odobrava provedba dugoročnog programa potpora za poljoprivredu u njezinim sjevernim regijama navedenima u Prilogu I.
   2.   Ukupan iznos dodijeljenih potpora ne smije premašiti 422,92 milijuna SEK po kalendarskoj godini. Najveći dopušteni godišnji iznosi smatraju se godišnjim prosjecima potpora odobrenih za razdoblje od pet kalendarskih godina na koje se odnosi ova Odluka.
   3.   Kategorije potpore i sektori proizvodnje za svaku kategoriju, najveći dopušteni prosječni godišnji iznosi, kako su navedeni u stavku 2., uključujući poseban najveći dopušteni iznos za proizvodnju i prijevoz kravljeg mlijeka te najveći dopušteni godišnji broj prihvatljivih čimbenika proizvodnje po kategoriji potpore utvrđeni su u Prilogu II.
   4.   Potpore se dodjeljuju na osnovi prihvatljivih čimbenika proizvodnje ili obujma proizvodnje kako slijedi:

               (a)

               po kilogramu stvarno proizvedenog mlijeka za proizvodnju kravljeg mlijeka;

               (b)

               po uvjetnom grlu za uzgoj životinja;

               (c)

               po hektaru za usjeve i hortikulturnu proizvodnju, uključujući bobice;

               (d)

               kao naknada za stvarne troškove prijevoza kravljeg mlijeka, uz odbitak svih drugih javnih potpora za iste troškove.

         Potpora povezana s obujmom proizvodnje smije se dodijeliti samo za proizvodnju kravljeg mlijeka i ni u kojem se slučaju ne smije vezati za buduću proizvodnju.
   Stope konverzije u uvjetna grla za različite vrste stoke navedene su u Prilogu II.
   5.   U skladu sa stavkom 3. i uz ograničenja iz Priloga II. Švedska mora raditi razliku među potporama u svojim sjevernim regijama te svake godine utvrditi iznose potpora po čimbeniku proizvodnje, troškovima ili jedinici proizvodnje na osnovi objektivnih kriterija povezanih s težinom prirodnih ograničenja i ostalim čimbenicima koji pridonose ostvarivanju ciljeva utvrđenih u članku 142. stavku 3. trećem podstavku Akta o pristupanju.
   Članak 2.
   Referentna razdoblja
   Referentno razdoblje iz članka 142. stavka 3. prvog podstavka druge alineje Akta o pristupanju jest 1993. godina i u pogledu količina i u pogledu razine potpora utvrđenih u članku 1. ove Odluke.
   Članak 3.
   Uvjeti za dodjeljivanje potpore
   1.   Švedska, uz ograničenja predviđena u ovoj Odluci, utvrđuje uvjete za dodjelu potpora za različite kategorije korisnika. Ti uvjeti uključuju primijenjene kriterije prihvatljivosti i odabira te se njima osigurava jednako postupanje prema korisnicima.
   2.   Potpore se korisnicima isplaćuju na bazi stvarnih čimbenika proizvodnje ili, kad je riječ o proizvodnji kravljeg mlijeka, količini stvarne proizvodnje kako je navedeno u članku 1. stavku 4.
   3.   Potpore se isplaćuju jedanput na godinu, osim za kravlje mlijeko, potporu za prijevoz kravljeg mlijeka, kokoši nesilica i svinja za klanje, za koje se potpora može isplaćivati u mjesečnim obrocima.
   4.   Prekoračenje najvećeg dopuštenoga godišnjeg broja čimbenika proizvodnje ili količina prihvatljivih za potporu, kako je navedeno u Prilogu II., uzima se u obzir kao odgovarajuće smanjenje broja čimbenika proizvodnje u godini nakon prekoračenja ako se potpora isplaćuje u godišnjim obrocima ili u zadnjem mjesecu godine u kojoj se potpora plaća mjesečno.
   5.   Švedska mora poduzeti odgovarajuće mjere za sprečavanje prekoračenja iz stavka 4. ako se to prekoračenje čini izglednim na temelju službenih ili službeno potvrđenih statističkih prognoza.
   6.   Preplata ili neopravdana isplata korisniku vraća se sustezanjem odgovarajućih iznosa iz potpora koje se korisniku isplaćuju iduće godine ili se na drugi način vraćaju u toj godini ako korisnik nema pravo na potporu. Neopravdana isplata vraća se do 1. lipnja iduće godine.
   Članak 4.
   Informacije i mjere kontrole
   1.   Švedska u okviru informacija koje se dostavljaju na temelju članka 143. stavka 2. Akta o pristupanju svake godine prije 1. lipnja Komisiji dostavlja informacije o provedbi potpora dodijeljenih protekle kalendarske godine na temelju ove Uredbe.
   Informacije se konkretno odnose na sljedeće:

               (a)

               utvrđivanje, s pomoću detaljne karte i, prema potrebi, drugih podataka, lokalnih jedinica u kojima je isplaćena potpora;

               (b)

               ukupnu proizvodnju u izvještajnoj godini u podregijama koje su prihvatljive za potporu na temelju ove Odluke, izraženu u količinama za svaki proizvod naveden u Prilogu II.;

               (c)

               ukupan broj čimbenika proizvodnje i količine, broj čimbenika proizvodnje i količine koji su prihvatljivi za potporu te broj čimbenika proizvodnje i količine za koje su dodijeljene potpore po pojedinom sektoru proizvodnje navedenom u Prilogu II. s raščlambom po proizvodu u svakom sektoru. To uključuje navođenje svakog prekoračenja najvećeg dopuštenoga godišnjeg broja čimbenika proizvodnje i količina te opis mjera koje su poduzete kako bi se spriječilo takvo prekoračenje, ako ih je bilo;

               (d)

               ukupno isplaćene potpore, ukupan iznos potpora po kategoriji potpore i vrsti proizvodnje, iznose isplaćene korisnicima po čimbeniku proizvodnje/drugoj jedinici te kriterije za razlikovanje iznosa potpora po podregijama i vrstama poljoprivrednoga gospodarstva ili na temelju drugih razmatranja;

               (e)

               primijenjeni sustav plaćanja s detaljima o svim predujmovima koji se temelje na procjenama, konačna plaćanja te zabilježena prekomjerna plaćanja i njihov povrat;

               (f)

               iznose potpora plaćene na temelju članka 32. Uredbe (EU) br. 1305/2013 u upravnim jedinicama obuhvaćenim ovom Odlukom;

               (g)

               upućivanja na nacionalno zakonodavstvo na temelju kojega je potpora provedena.

         2.   Švedska prije 1. lipnja 2023., uz godišnje izvješće koje se odnosi na 2022. godinu, Komisiji dostavlja izvješće o petogodišnjem razdoblju od 1. siječnja 2018. do 31. prosinca 2022. To izvješće obuhvaća i potporu dodijeljenu 2016. i 2017. na temelju Odluke C(2010) 6050.
   U izvješću se konkretno navodi sljedeće:

               (a)

               ukupan iznos potpora isplaćenih tijekom razdoblja od 5 godina i njihova raspodjela po kategorijama potpora, vrstama proizvodnje i podregijama;

               (b)

               za svaku kategoriju potpore ukupne količine proizvodnje po godini i za razdoblje od 5 godina, broj čimbenika proizvodnje i razina prihoda poljoprivrednika u regijama koje su prihvatljive za potporu;

               (c)

               razvoj poljoprivredne proizvodnje, prerade i stavljanja na tržište u socijalnom i gospodarskom kontekstu sjevernih regija;

               (d)

               učinke potpora na zaštitu okoliša i očuvanje krajolika;

               (e)

               prijedloge za srednjoročni razvoj potpora na temelju podataka predstavljenih u izvješću.

         3.   Švedska dostavlja podatke u obliku koji je usklađen sa statističkim normama koje se primjenjuju u Uniji.
   4.   Švedska poduzima sve mjere potrebne za primjenu ove Odluke i prikladne mjere kontrole u odnosu na korisnike potpora.
   5.   Mjere kontrole moraju u najvećoj mogućoj mjeri biti usklađene s kontrolnim sustavima koji se primjenjuju u okviru programa potpore Unije.
   Članak 5.
   Primjena svih izmjena
   1.   Na temelju informacija o programu potpora iz članka 4. i uzimajući u obzir nacionalni i Unijin okvir za poljoprivrednu proizvodnju te ostale relevantne čimbenike, Švedska 2022. Komisiji iznosi prikladne prijedloge za izmjenu i produljenje, na razdoblje od pet godina, potpora odobrenih na temelju ove Odluke.
   2.   Ako Komisija odluči izmijeniti ovu Odluku, prije svega zbog bilo kakvih promjena u organizaciji zajedničkog tržišta ili programu izravnih potpora ili promjene stope bilo kojih odobrenih nacionalnih državnih potpora u poljoprivredi, sve izmjene potpora odobrene ovom Odlukom primjenjuju se tek od godine nakon godine donošenja izmjene.
   Članak 6.
   Stavljanje izvan snage
   Odluka C(2010) 6050 stavlja se izvan snage s učinkom od 1. siječnja 2018.
   Međutim, članak 6. stavak 1. te odluke nastavlja se primjenjivati na potpore dodijeljene 2017. na temelju te odluke.
   Članak 7.
   Primjena
   Ova Odluka primjenjuje se od 1. siječnja 2018.
   Članak 8.
   Adresat
   Ova je Odluka upućena Kraljevini Švedskoj.

      Sastavljeno u Bruxellesu 20. ožujka 2018.

            Za Komisiju

         Phil HOGAN

            Član Komisije

      (1)  Odluka Komisije 96/228/EZ od 28. veljače 1996. o dugoročnom nacionalnom programu potpora za pomoć poljoprivrednicima u sjevernim regijama Švedske (SL L 76, 26.3.1996., str. 29.).

      (2)  Odluka Komisije C(2010) 6050 od 8. rujna 2010. o dugoročnom nacionalnom programu potpora za pomoć poljoprivrednicima u sjevernim regijama Švedske.

      (3)  Provedbena odluka Komisije C(2015) 6592 od 1. listopada 2015. o izmjeni Odluke C(2010) 6050 o dugoročnom nacionalnom programu potpora za poljoprivredu u sjevernim regijama Švedske.

      (4)  Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).

      PRILOG I.
      PODREGIJA 1.

                  Pokrajina

                  Lokalna jedinica

                  Župa

                  Dalarna

                  Älvdalen

                  Idre

                  Jämtland

                  Krokom

                  Hotagen

                  Strömsund

                  Frostviken

                  Åre

                  Åre

                  Kall

                  Undersåker

                  Berg

                  Storsjö

                  Härjedalen

                  Linsell

                  Hede

                  Ljusnedal

                  Tännäs

                  Västerbotten

                  Storuman

                  Tärna

                  Sorsele

                  Sorsele

                  Dorotea

                  Risbäck

                  Vilhelmina

                  Vilhelmina

                  Norrbotten

                  Arvidsjaur

                  Arvidsjaur

                  Arjeplog

                  Arjeplog

                  Jokkmokk

                  Jokkmokk

                  Porjus

                  Pajala

                  Muonionalusta

                  Junosuando

                  Gällivare

                  Gällivare

                  Nilivaara

                  Malmberget

                  Kiruna

                  Jukkasjärvi

                  Vittangi

                  Karesuando

                     Poljoprivredne površine podregije 1.

                     6 700  ha

            PODREGIJA 2.

                  Pokrajina

                  Lokalna jedinica

                  Okrug

                  Dalarna

                  Malung

                  Lima

                  Transtrand

                  Älvdalen

                  Särna

                  Västernorrland

                  Örnsköldsvik

                  Trehörningsjö

                  Jämtland

                  Ragunda

                  Borgvattnet

                  Stugun

                  Bräcke

                  Bräcke

                  Nyhem

                  Håsjö

                  Sundsjö

                  Revsund

                  Bodsjö

                  Krokom

                  Näskott

                  Aspås

                  Ås

                  Laxsjö

                  Föllinge

                  Offerdal

                  Alsen

                  Strömsund

                  Ström

                  Alanäs

                  Gåxsjö

                  Hammerdal

                  Bodum

                  Tåsjö

                  Åre

                  Mattmar

                  Mörsil

                  Hallen

                  Berg

                  Berg

                  Hackås

                  Oviken

                  Myssjö

                  Åsarne

                  Klövsjö

                  Rätan

                  Härjedalen

                  Sveg

                  Vemdalen

                  Ängersjö

                  Lillhärdal

                  Östersund

                  Östersund

                  Frösö

                  Sunne

                  Näs

                  Lockne

                  Marieby

                  Brunflo

                  Kyrkås

                  Lit

                  Häggenås

                  Västerbotten

                  Vindeln

                  Vindeln

                  Åmsele

                  Norsjö

                  Norsjö

                  Malå

                  Malå

                  Storuman

                  Stensele

                  Sorsele

                  Gargnäs

                  Dorotea

                  Dorotea

                  Åsele

                  Åsele

                  Fredrika

                  Lycksele

                  Lycksele

                  Björksele

                  Örträsk

                  Skellefteå

                  Boliden

                  Fällfors

                  Jörn

                  Kalvträsk

                  Norrbotten

                  Jokkmokk

                  Vuollerim

                  Övertorneå

                  Svanstein

                  Pajala

                  Pajala

                  Korpilombolo

                  Tärendö

                  Gällivare

                  Hakkas

                     Poljoprivredne površine podregije 2.

                     46 600  ha

            PODREGIJA 3.

                  Pokrajina

                  Lokalna jedinica

                  Okrug

                  Värmland

                  Torsby

                  Södra Finnskoga

                  Dalarna

                  Älvdalen

                  Älvdalen

                  Gävleborg

                  Nordanstig

                  Hassela

                  Ljusdal

                  Hamra

                  Los

                  Kårböle

                  Västernorrland

                  Ånge

                  Haverö

                  Timrå

                  Ljustorp

                  Härnösand

                  Stigsjö

                  Viksjö

                  Sundsvall

                  Indal

                  Holm

                  Liden

                  Kramfors

                  Nordingrå

                  Vibyggerå

                  Ullånger

                  Torsåker

                  Sollefteå

                  Graninge

                  Junsele

                  Edsele

                  Ramsele

                  Örnsköldsvik

                  Örnsköldsvik

                  Anundsjö

                  Skorped

                  Sidensjö

                  Nätra

                  Själevad

                  Mo

                  Gideå

                  Björna

                  Jämtland

                  Ragunda

                  Ragunda

                  Bräcke

                  Hällesjö

                  Krokom

                  Rödön

                  Strömsund

                  Fjällsjö

                  Åre

                  Marby

                  Härjedalen

                  Älvros

                  Överhogdal

                  Ytterhogdal

                  Östersund

                  Norderö

                  Västerbotten

                  Nordmaling

                  Nordmaling

                  Bjurholm

                  Bjurholm

                  Robertsfors

                  Bygdeå

                  Nysätra

                  Vännäs

                  Vännäs

                  Umeå

                  Umeå Landsförsamling

                  Tavelsjö

                  Sävar

                  Skellefteå

                  Skellefteå Landsförsamling

                  Kågedalen

                  Byske

                  Lövånger

                  Burträsk

                  Norrbotten

                  Överkalix

                  Överkalix

                  Kalix

                  Nederkalix

                  Töre

                  Övertorneå

                  Övertorneå

                  Hietaniemi

                  Älvsbyn

                  Älvsby

                  Luleå

                  Luleå Domkyrkoförsamling

                  Örnäset

                  Nederluleå

                  Råneå

                  Piteå

                  Piteå Stadsförsamling

                  Hortlax

                  Piteå Landsförsamling

                  Norrfjärden

                  Boden

                  Överluleå

                  Gunnarsbyn

                  Edefors

                  Sävast

                  Haparanda

                  Nedertorneå-Haparanda

                  Karl Gustav

                     Poljoprivredne površine podregije 3.

                     108 650  ha

            PODREGIJA 4.

                  Pokrajina

                  Lokalna jedinica

                  Okrug

                  Värmland

                  Pokrajina

                  Lokalna jedinica

                  Nyskoga

                  Norra Finnskoga

                  Dalby

                  Norra Ny

                  Filipstad

                  Rämmen

                  Hagfors

                  Gustav Adolf

                  Dalarna

                  Vansbro

                  Järna

                  Nås

                  Äppelbo

                  Malung

                  Malung

                  Rättvik

                  Boda

                  Ore

                  Orsa

                  Orsa

                  Mora

                  Våmhus

                  Venjan

                  Falun

                  Bjursås

                  Ludvika

                  Säfsnäs

                  Gävleborg

                  Ovanåker

                  Ovanåker

                  Voxna

                  Nordanstig

                  Ilsbo

                  Harmånger

                  Jättendal

                  Gnarp

                  Bergsjö

                  Ljusdal

                  Ljusdal

                  Färila

                  Ramsjö

                  Järvsö

                  Bollnäs

                  Rengsjö

                  Undersvik

                  Arbrå

                  Hudiksvall

                  Bjuråker

                  Västernorrland

                  Ånge

                  Borgsjö

                  Torp

                  Timrå

                  Timrå

                  Hässjö

                  Tynderö

                  Härnösand

                  Härnösands Domkyrkoförsamling

                  Högsjö

                  Häggdånger

                  Säbrå

                  Hemsö

                  Sundsvall

                  Sundsvalls Gustav Adol

                  Skönsmon

                  Skön

                  Alnö

                  Sättna

                  Selånger

                  Stöde

                  Tuna

                  Attmar

                  Njurunda

                  Kramfors

                  Gudmundrå

                  Nora

                  Skog

                  Bjärtrå

                  Styrnäs

                  Dal

                  Ytterlännäs

                  Sollefteå

                  Sollefteå

                  Multrå

                  Långsele

                  Ed

                  Resele

                  Helgum

                  Ådals-Liden

                  Boteå

                  Överlännäs

                  Sånga

                  Örnsköldsvik

                  Arnäs

                  Grundsunda

                  Jämtland

                  Ragunda

                  Fors

                  Västerbotten

                  Umeå

                  Umeå Stadsförsamling

                  Teg

                  Ålidhem

                  Holmsund

                  Hörnefors

                  Holmön

                  Umeå Maria

                  Skellefteå

                  Skellefteå Sankt Olov

                  Skellefteå Sankt Örjan

                  Bureå

                     Poljoprivredne površine podregije 4.

                     69 050  ha

            PODREGIJA 5.

                  Pokrajina

                  Lokalna jedinica

                  Okrug

                  Värmland

                  Kil

                  Boda

                  Eda

                  Eda

                  Järnskog

                  Skillingmark

                  Köla

                  Torsby

                  Fryksände

                  Vitsand

                  Östmark

                  Grums

                  Värmskog

                  Årjäng

                  Silbodal

                  Sillerud

                  Karlanda

                  Holmedal

                  Blomskog

                  Trankil

                  Västra Fågelvik

                  Töcksmark

                  Östervallskog

                  Sunne

                  Gräsmark

                  Lysvik

                  Filipstad

                  Gåsborn

                  Hagfors

                  Hagfors

                  Ekshärad

                  Norra Råda

                  Sunnemo

                  Arvika

                  Arvika Östra

                  Arvika Västra

                  Stavnäs

                  Högerud

                  Glava

                  Bogen

                  Gunnarskog

                  Ny

                  Älgå

                  Mangskog

                  Brunskog

                  Säffle

                  Svanskog

                  Långserud

                  Dalarna

                  Gagnef

                  Mockfjärd

                  Gagnef

                  Floda

                  Leksand

                  Leksand

                  Djura

                  Ål

                  Siljansnäs

                  Rättvik

                  Rättvik

                  Mora

                  Mora

                  Sollerön

                  Falun

                  Svärdsjö

                  Enviken

                  Gävleborg

                  Ockelbo

                  Ockelbo

                  Ovanåker

                  Alfta

                  Gävle

                  Hamrånge

                  Söderhamn

                  Söderhamn

                  Sandarne

                  Skog

                  Ljusne

                  Söderala

                  Bergvik

                  Mo

                  Trönö

                  Norrala

                  Bollnäs

                  Bollnäs

                  Segersta

                  Bollnäs

                  Hanebo

                  Hudiksvall

                  Hudiksvall

                  Idenor

                  Hälsingtuna

                  Rogsta

                  Njutånger

                  Enånger

                  Delsbo

                  Norrbo

                  Forsa

                  Hög

                     Poljoprivredne površine podregije 5.

                     72 300  ha

      PRILOG II.

                  Najveća dopuštena prosječna godišnja potpora za petogodišnje razdoblje od 1. siječnja 2018. do 31. prosinca 2022. (u milijunima SEK)

                  Najveći dopušteni godišnji broj prihvatljivih čimbenika proizvodnje ili najveće količine (1)

                  Kravlje mlijeko i potpore za prijevoz kravljeg mlijeka

                  450 000 000  kg

                  Koze, svinje za klanje, krmače, kokoši nesilice

                  17 000  UG

                  Jagodasto voće, povrće i krumpir

                  3 660  hektara

                     UKUPNE POTPORE

                  422,92 (2)

         (1)  Stope konverzije u uvjetna grla (UG): koza je 0,15 UG, svinja za klanje 0,10 UG, krmača 0,33 UG i kokoš nesilica 0,01 UG.

         (2)  Od koje se najveća dopuštena potpora od 395,9 milijuna SEK može dodijeliti za kategoriju kravljeg mlijeka i potporu za prijevoz kravljeg mlijeka.